Pranešimas žiniasklaidai

2025 m. balandžio 3 d.

**Žemaitiškai aptarnaujančios savitarnos kasos sugrįžo į „Maximą“: šįkart prabilo Telšiuose**

**Žemaitijos etninio regiono sostinėje laikomuose Telšiuose, adresu S. Daukanto g. 1A, ketvirtadienio rytą duris atvėrė atsinaujinusi dviejų X „Maxima“ parduotuvė. Pirkėjus ji pasitiko ne tik atnaujintu interjeru ir prasiplėtusiu kruopščiai atrinktu kokybiškų maisto prekių asortimentu, bet ir žemaitiškai prabilusiomis savitarnos kasomis.**

Po kiek daugiau nei dvi savaites trukusių atnaujinimų, telšiškiai gali vėl lankytis didžiausioje miesto „Maximoje“. Parduotuvėje praplėstas pieno ir šaldytos produkcijos asortimentas, gausesnis bandelių pasirinkimas, kuris pradžiugins tiek greta esančios gimnazijos moksleivius, tiek ištikimus vyresnio amžiaus pirkėjus.

Mėgstantys „Meistro kokybės“ konditerijos bei kulinarijos gaminius galės parduotuvės darbuotojų paprašyti, kad šie juos pasvertų ir supakuotų, o skubantys pirkėjai visada gali rinktis ir iš anksto supakuotus gaminius.

„Atsinaujinusioje parduotuvėje praplėstas etninės virtuvės asortimentas, tad pakeliauti po pasaulį bus dar paprasčiau. Perplanavus šios „Maximos“ interjerą daugiau erdvės pirkėjai pajus ir šviežių daržovių bei vaisių skyriuje – erdvesni praėjimai tarp prekių leis patogiau naudotis pirkinių vežimais, o darbuotojams tai užtikrins dar sklandesnį darbą kraunant prekes į lentynas. Taip pat, parduotuvėje atnaujintas gėlių šaldytuvas, tad pavasarėjant ir po truputį šylant orams – gėlės čia išsilaikys ilgiau“, – sako „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

**Žemaitiškai kalbančios savitarnos kasos – sugrįžo**

„Pernai metais, išpakuojant naują parduotuvę Plungėje, savitarnos kasos buvo prabilusios žemaitiškai. Vėliau, 2025 metais naujai atvertoje parduotuvėje Šiauliuose, savitarnos kasos prabilo šiauliškių šnekta. Šį kartą, atidarant atnaujintą parduotuvę Telšiuose – naujos kartos savitarnos kasos prabils žemaitiškai dar kartą. Tokių kasų šioje parduotuvėje net 10“, – dalinasi „Maximos“ atstovė.

Norintieji ir toliau galės naudotis įprastomis kasomis, kurių po atnaujinimo parduotuvėje yra 3. Kilus klausimams, juos išspręsti padės 45 parduotuvės darbuotojai, iš kurių 5 įmonėje dirba ilgiau nei 20 metų, o 16 – ilgiau nei 10 metų. Telšių „Maxima“, kurios prekybinis plotas beveik 2000 kv. m, pirkėjų lauks kasdien nuo 8 val. iki 22 val.

**Lojaliems pirkėjams – ypatingi atidarymo pasiūlymai**

Pirmąją atnaujintos šios „Maximos“ atidarymo savaitę pirkėjai, pasinaudodami ypatingais šios parduotuvės atidarymo leidinio kainų pasiūlymais, galės nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x088>.

Taip pat iki balandžio 7 dienos, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida sieks 100 eurų. Apsilankiusieji šioje „Maximoje“, pasinaudoti specialiais pasiūlymais gali ir atnaujintoje „Eurovaistinėje“.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt